**HISTORIA DE CATALUNYA**

**Catalunya** és un territori històric format originalment a partir dels comtats que formaven la [Marca Hispànica](http://ca.wikipedia.org/wiki/Marca_Hisp%C3%A0nica), al nord-est de la [Península Ibèrica](http://ca.wikipedia.org/wiki/Pen%C3%ADnsula_Ib%C3%A8rica), en temps de [Carlemany](http://ca.wikipedia.org/wiki/Carlemany).

Avui en dia, el mot [*Catalunya*](http://ca.wikipedia.org/wiki/Catalunya) s'empra sobretot per referir-se a la [Comunitat Autònoma de Catalunya](http://ca.wikipedia.org/wiki/Comunitat_Aut%C3%B2noma_de_Catalunya), a [Espanya](http://ca.wikipedia.org/wiki/Espanya), i la [Catalunya del Nord](http://ca.wikipedia.org/wiki/Catalunya_del_Nord), que forma el Departament dels [Pirineus Orientals](http://ca.wikipedia.org/wiki/Pirineus_Orientals) a [França](http://ca.wikipedia.org/wiki/Fran%C3%A7a).

**Taula de continguts**

[1 Introducció](http://ca.wikipedia.org/wiki/Hist%C3%B2ria_de_Catalunya#Introducci.C3.B3)

[2 La Prehistòria a Catalunya](http://ca.wikipedia.org/wiki/Hist%C3%B2ria_de_Catalunya#La_Prehist.C3.B2ria_a_Catalunya)

[3 Edat Antiga](http://ca.wikipedia.org/wiki/Hist%C3%B2ria_de_Catalunya#Edat_Antiga)

[3.1 Els pobles ibers](http://ca.wikipedia.org/wiki/Hist%C3%B2ria_de_Catalunya#Els_pobles_ibers)

[3.2 L'arribada dels pobles orientals](http://ca.wikipedia.org/wiki/Hist%C3%B2ria_de_Catalunya#L.27arribada_dels_pobles_orientals)

[3.3 Colonització romana](http://ca.wikipedia.org/wiki/Hist%C3%B2ria_de_Catalunya#Colonitzaci.C3.B3_romana)

[3.4 Els visigots](http://ca.wikipedia.org/wiki/Hist%C3%B2ria_de_Catalunya#Els_visigots)

[4 Edat mitjana de Catalunya](http://ca.wikipedia.org/wiki/Hist%C3%B2ria_de_Catalunya#Edat_mitjana_de_Catalunya)

[4.1 Els àrabs](http://ca.wikipedia.org/wiki/Hist%C3%B2ria_de_Catalunya#Els_.C3.A0rabs)

[4.2 Alta edat mitjana](http://ca.wikipedia.org/wiki/Hist%C3%B2ria_de_Catalunya#Alta_edat_mitjana)

[4.3 Baixa edat mitjana](http://ca.wikipedia.org/wiki/Hist%C3%B2ria_de_Catalunya#Baixa_edat_mitjana)

[5 Edat moderna de Catalunya](http://ca.wikipedia.org/wiki/Hist%C3%B2ria_de_Catalunya#Edat_moderna_de_Catalunya)

[6 Edat Contemporània de Catalunya](http://ca.wikipedia.org/wiki/Hist%C3%B2ria_de_Catalunya#Edat_Contempor.C3.A0nia_de_Catalunya)

[7 Segle XX a Catalunya](http://ca.wikipedia.org/wiki/Hist%C3%B2ria_de_Catalunya#Segle_XX_a_Catalunya)

[8 Catalunya a l'actualitat](http://ca.wikipedia.org/wiki/Hist%C3%B2ria_de_Catalunya#Catalunya_a_l.27actualitat)

[9 Vegeu també](http://ca.wikipedia.org/wiki/Hist%C3%B2ria_de_Catalunya#Vegeu_tamb.C3.A9)

[10 Pàgines que s'hi relacionen](http://ca.wikipedia.org/wiki/Hist%C3%B2ria_de_Catalunya#P.C3.A0gines_que_s.27hi_relacionen)

[11 Enllaços externs](http://ca.wikipedia.org/wiki/Hist%C3%B2ria_de_Catalunya#Enlla.C3.A7os_externs)

**INTRODUCCIÓ**

Sobre la base llatina es van superposar dos prestrats principals en la formació del que serà Catalunya: el visigot i l'àrab, amb diferent grau d'incidència segons la part de Catalunya (nova o vella) i diversa influència en el temps d'estada i la composició social.

El nom de Catalunya podria venir d'aquesta època i faria referència al gran nombre de castells i fortaleses que hi havia pel seu caràcter de frontera.

En el sistema feudal era habitual que el noble en possessió d'un feu delegués l'administració d'un castell en un vassall seu, anomenat castlà.

Sembla que seria a partir d'aquest càrrec que sorgiria el nom de Catalunya, en un procés lingüístic semblant al que originà el nom de Castella a partir de castell.

Gran part de la història de [Catalunya](http://ca.wikipedia.org/wiki/Catalunya), fins el [1714](http://ca.wikipedia.org/wiki/1714), està vinculada a l'establiment d'una unió dinàstica d'Aragó i Catalunya que es materialitzà políticament en una confederació catalano-aragonesa.

Per tant, la gran majoria dels fets històrics que afectaren a Catalunya tracten d'esdeveniments que ja havien implicat, o acaben implicant igualment, la resta dels països hispànics de la [Corona d'Aragó](http://ca.wikipedia.org/wiki/Corona_d%27Arag%C3%B3).

No obstant això, pel caràcter confederal de la seva estructura política, els esdeveniments poden haver tingut en moments diferents o, fins i tot, amb algunes diferències respecte de la resta del territori.

Així, per exemple, la numeració dels reis de la Corona, com a sobirans de Catalunya, podria no coincidir amb la numeració respectiva al [Regne de València](http://ca.wikipedia.org/wiki/Regne_de_Val%C3%A8ncia) o al [Regne d'Aragó](http://ca.wikipedia.org/wiki/Regne_d%27Arag%C3%B3) o, un altre exemple, els [Decrets de Nova Planta](http://ca.wikipedia.org/wiki/Decrets_de_Nova_Planta) no s'aplicaren exactament igual ni en el temps ni en la forma ni en el contingut.

Quan parlem de la història de Catalunya, com a entitat territorial, no es refereix a les delimitacions territorials de l'actual [Comunitat Autònoma de Catalunya](http://ca.wikipedia.org/wiki/Comunitat_Aut%C3%B2noma_de_Catalunya), sinó a les delimitacions del territori històric del [Principat de Catalunya](http://ca.wikipedia.org/wiki/Principat_de_Catalunya).

Per tant, en aquest article també es recull la història de la [Catalunya Nord](http://ca.wikipedia.org/wiki/Catalunya_Nord) i de la [Franja de Ponent](http://ca.wikipedia.org/wiki/Franja_de_Ponent).

La gran expansió feudal catalana es dóna, però, al segle XIII i principis del XIV, i arran de la qual la Corona d'Aragó s'amplià amb els dominis mediterranis de Mallorca, Sicília i Sardenya, a més de València.

L'expansió s'inicià amb el rei Jaume I, que va conquerir Mallorca (1229) -d'on expulsà la població musulmana- i València (1238) -territori al qual es donà l'estatut de regne i que fou repoblat majoritàriament per catalans-.

Posteriorment, i coincidint amb el gran desenvolupament social i econòmic de Catalunya a l'Edat Mitjana, els dominis catalans s'estengueren Mediterrània enllà fins a Sicília i Sardenya.

Tanmateix, a partir de mitjan segle XIV, s'inicià una època de crisi demogràfica (desencadenada fonamentalment per la pesta negra, però també per les recurrents crisis agràries), econòmica i política, que culminarà en el desenvolupament d'una [Guerra civil catalana](http://ca.wikipedia.org/wiki/Guerra_civil_catalana) entre [1462](http://ca.wikipedia.org/wiki/1462) i [1472](http://ca.wikipedia.org/wiki/1472).

LA PREHISTÒRIA A CATALUNYA

Malgrat els esforços fets en els darrers vint anys, el coneixement de la Prehistòria a Catalunya resulten encara superficials i incomplets.

Fins fa pocs anys es considerava que els primers signes clars de presència humana a l'espai geogràfic que avui es coneix com Catalunya corresponien a la fase del [Paleolític mitjà](http://ca.wikipedia.org/wiki/Paleol%C3%ADtic_mitj%C3%A0) i presentaven una antiguitat aproximada de 25.000 anys, si bé a la [Catalunya Nord](http://ca.wikipedia.org/wiki/Catalunya_Nord), es conserven restes del [Paleolític inferior](http://ca.wikipedia.org/wiki/Paleol%C3%ADtic_inferior) d'una antiguitat de 450.000 anys.

Ara bé,els treballs realitzats en els darrers anys a alguns jaciments importants, com la Cova de la Font Major ([L'Espluga de Francolí](http://ca.wikipedia.org/wiki/L%27Espluga_de_Francol%C3%AD)), algunes troballes fetes a [Salt](http://ca.wikipedia.org/wiki/Salt) i altres indicis detectats arreu del país, apunten la possibilitat d'una ocupació en el Paleolític inferior de fins a 300.000 anys d'antiguitat.

Pel que fa al Paleolític Mitjà, es conserven diferents jaciments prehistòrics al nord i sud de Catalunya, com ara el cau del Duc o la cova de Mollet ([Pla de l'Estany](http://ca.wikipedia.org/wiki/Pla_de_l%27Estany)).

I el [Paleolític Superior](http://ca.wikipedia.org/wiki/Paleol%C3%ADtic_Superior), que es desenvolupa fa aproximadament uns 20.000 anys, i que ha deixat restes a indrets com la Bora Gran d'en Carreres, a [Serinyà](http://ca.wikipedia.org/wiki/Seriny%C3%A0), o el Cau de les Goges, en [Sant Julià de Ramis](http://ca.wikipedia.org/wiki/Sant_Juli%C3%A0_de_Ramis)

Entre el 8000 i el 5000 aC es desenvoluparia la fase prehistòrica coneguda com a [Mesolític](http://ca.wikipedia.org/wiki/Mesol%C3%ADtic) o Epipaleolític.

Vers el 4500 aC s'iniciaria la fase del [Neolític](http://ca.wikipedia.org/wiki/Neol%C3%ADtic), del qual s'ha destacat que la sedentarització presenta uns trets molt menys profunds que en altres territoris, a causa de la forta presència de bosc mediterrani, que permetria el manteniment d'una elevada activitat caçadora i recol·lectora.

Es troba representat fonamentalment pels jaciments de les [Mines de Gavà](http://ca.wikipedia.org/wiki/Mines_de_Gav%C3%A0) o de la Draga [Banyoles](http://ca.wikipedia.org/wiki/Banyoles).

Entre els anys 2500 i 1800 aC es desenvoluparà la fase del [Calcolític](http://ca.wikipedia.org/wiki/Calcol%C3%ADtic), en la qual apareixeran els primers objectes de coure.

Li segueix l'[Edat del Bronze](http://ca.wikipedia.org/wiki/Edat_del_Bronze), entre els anys 1800 i 700 aC, moment que coincidirà amb l'arribada dels pobles indoeuropeus.

I en el segle VII aC el territori assolirà l'[Edat del Ferro](http://ca.wikipedia.org/wiki/Edat_del_Ferro).

**EDAT ANTIGA**

**Els pobles ibers**

Els **ibers** són un conjunt de pobles que les fonts clàssiques ([Hecateu de Milet](http://ca.wikipedia.org/wiki/Hecateu_de_Milet), [Ruf Fest Aviè](http://ca.wikipedia.org/wiki/Ruf_Fest_Avi%C3%A8), [Herodot](http://ca.wikipedia.org/wiki/Herodot), [Estrabó](http://ca.wikipedia.org/wiki/Estrab%C3%B3), etc. ) identifiquen a la costa oriental de la [península ibèrica](http://ca.wikipedia.org/wiki/Pen%C3%ADnsula_ib%C3%A8rica) amb aquest nom almenys des del segle VI aC: [elisics](http://ca.wikipedia.org/w/index.php?title=Elisics&action=edit&redlink=1), [sordons](http://ca.wikipedia.org/wiki/Sordons), [cerretans](http://ca.wikipedia.org/wiki/Cerretans), [airenosis](http://ca.wikipedia.org/wiki/Airenosis), [andosins](http://ca.wikipedia.org/wiki/Andosins), [bergistans](http://ca.wikipedia.org/wiki/Bergistans), [ausetans](http://ca.wikipedia.org/wiki/Ausetans), [indigets](http://ca.wikipedia.org/wiki/Indigets), [castellans](http://ca.wikipedia.org/wiki/Castellanis), [lacetans](http://ca.wikipedia.org/wiki/Lacetans), [laietans](http://ca.wikipedia.org/wiki/Laietans), [cossetans](http://ca.wikipedia.org/wiki/Cossetans), [ilergets](http://ca.wikipedia.org/wiki/Ilergets), [iacetans](http://ca.wikipedia.org/wiki/Iacetans), [suessetans](http://ca.wikipedia.org/wiki/Suessetans), [sedetans](http://ca.wikipedia.org/wiki/Sedetans), [ilercavons](http://ca.wikipedia.org/wiki/Ilercavons), [edetans](http://ca.wikipedia.org/wiki/Edetans), [contestans](http://ca.wikipedia.org/wiki/Contestans), [oretans](http://ca.wikipedia.org/wiki/Oretans), [bastetans](http://ca.wikipedia.org/wiki/Bastetans) i [turdetans](http://ca.wikipedia.org/wiki/Turdetans).

Tot i que les fonts clàssiques no sempre coincideixen en els límits geogràfics precisos ni en l'enumeració de pobles concrets, sembla que la llengua és el criteri fonamental que els identificava com a ibers, atès que les inscripcions en [llengua ibèrica](http://ca.wikipedia.org/wiki/Llengua_ib%C3%A8rica) apareixen a grans trets en el territori que les fonts clàssiques assignen als ibers: la zona costera que va des del sud del [Llenguadoc](http://ca.wikipedia.org/wiki/Llenguadoc) fins [Alacant](http://ca.wikipedia.org/wiki/Alacant), que penetra a l'interior per la vall de l'[Ebre](http://ca.wikipedia.org/wiki/Ebre), per la vall del [Segura](http://ca.wikipedia.org/wiki/Segura) i per la vall alta del [Guadalquivir](http://ca.wikipedia.org/wiki/Guadalquivir).

El concepte de cultura ibèrica no és un patró que es repeteix de forma uniforme en cadascun dels pobles identificats com a ibers, sinó la suma de les cultures individuals que sovint presenten trets similars, però que es diferencien clarament en d'altres i que a vegades comparteixen amb pobles no identificats com a ibers.

**L'arribada dels pobles orientals**

Des del final del segon mil·leni, els pobles de la [Mediterrània](http://ca.wikipedia.org/wiki/Mediterr%C3%A0nia) oriental es van sentir atrets per la [Península Ibèrica](http://ca.wikipedia.org/wiki/Pen%C3%ADnsula_Ib%C3%A8rica), com ho demostra la instal·lació de les primeres colònies fenícies a [Andalusia](http://ca.wikipedia.org/wiki/Andalusia) vers el 1100 aC.

Seguint les rutes obertes pels fenicis, en el [segle VIII aC](http://ca.wikipedia.org/wiki/Segle_VIII_aC), es fundaren les primeres colònies gregues a l'est de la costa mediterrània, com ara [Rodis](http://ca.wikipedia.org/w/index.php?title=Rodis&action=edit&redlink=1) (en l'actualitat [Roses](http://ca.wikipedia.org/wiki/Roses) i el [580](http://ca.wikipedia.org/wiki/580), [Emporion](http://ca.wikipedia.org/wiki/Emporion) (en l'actualitat [Empúries](http://ca.wikipedia.org/wiki/Emp%C3%BAries)), tot deixant per als fenicis el sud de la costa.

**Colonització romana**

L'Ebre va ser la primera frontera militar entre [cartaginesos](http://ca.wikipedia.org/wiki/Cartago) i romans ([269 aC](http://ca.wikipedia.org/wiki/269_aC)).

Després de la conquesta de [Sagunt](http://ca.wikipedia.org/wiki/Sagunt), ciutat aliada dels romans per les tropes púniques liderades per [Hanníbal](http://ca.wikipedia.org/wiki/Hann%C3%ADbal) el [218 aC](http://ca.wikipedia.org/wiki/218_aC) va esclatar la [Segona guerra púnica](http://ca.wikipedia.org/wiki/Segona_guerra_p%C3%BAnica), que duria al ple domini romà de la península ibèrica.

Els [romans](http://ca.wikipedia.org/wiki/Imperi_Rom%C3%A0) van ser els estructuradors bàsics del territori de Catalunya tal com avui l'entenem, tant en infraestructures com en creadors de ciutats.

La [Hispània Citerior](http://ca.wikipedia.org/wiki/Hisp%C3%A0nia_Citerior) fou una de les dues províncies en què es va dividir la península Ibèrica després de la conquesta romana.

Va ser creada el [197 aC](http://ca.wikipedia.org/wiki/197_aC), i s'hi inclou l'actual territori de Catalunya.

L'increment de territori controlat per Roma i l'enriquiment que això produïa en els seus governants va conduir a una etapa molt convulsa entre els segles II i I aC, que van transformar la [República Romana](http://ca.wikipedia.org/wiki/Rep%C3%BAblica_Romana) en [Imperi romà](http://ca.wikipedia.org/wiki/Imperi_rom%C3%A0) quan [Octavi](http://ca.wikipedia.org/wiki/August) (August) va vèncer tots els seus enemics el [31 aC](http://ca.wikipedia.org/wiki/31_aC) inclòs Pau el gras.

[August](http://ca.wikipedia.org/wiki/Octavi) va proclamar l'imperi el [13 de gener](http://ca.wikipedia.org/wiki/13_de_gener) de l'any [27 aC](http://ca.wikipedia.org/wiki/27_aC).

En virtut d'aquesta reforma s'encarregava del proconsulat de totes aquelles províncies que tenien acantonades legions (prenent així el comandament de tot l'exèrcit) i del mateix [August](http://ca.wikipedia.org/wiki/August) dependrien els oficials i soldats.

Entre les províncies afectades per aquestes mesures hi havia la Citerior.

Hispània, constituïda per dues províncies, la Citerior i l'Ulterior, va ser dividida en tres: Tarraconense, Bètica i Lusitània (27 aC).

La pressió dels [huns](http://ca.wikipedia.org/wiki/Hun), que liderats per [Àtila](http://ca.wikipedia.org/wiki/%C3%80tila) va arribar a les portes de Roma, va empènyer les tribus [germàniques](http://ca.wikipedia.org/wiki/Germ%C3%A0nic) cap a [Europa Occidental](http://ca.wikipedia.org/wiki/Europa_Occidental).

Per intentar fer front a aquesta crisi, a la mort de Teodosi I el gran va deixar la part [occidental](http://ca.wikipedia.org/wiki/Imperi_Rom%C3%A0_d%27Occident) (en la que es trobava Hispània) de l'imperi al seu fill [Honori](http://ca.wikipedia.org/wiki/Honori), i la part [oriental](http://ca.wikipedia.org/wiki/Imperi_Bizant%C3%AD) al seu fill [Arcadi](http://ca.wikipedia.org/wiki/Arcadi).

La invasió va precipitar la [Caiguda de l'imperi romà](http://ca.wikipedia.org/wiki/Caiguda_de_l%27imperi_rom%C3%A0) el [476](http://ca.wikipedia.org/wiki/476).

**ELS VISIGOTS**

Els [gots](http://ca.wikipedia.org/wiki/Got_%28poble_germ%C3%A0nic%29) eren un poble dels considerats [bàrbars](http://ca.wikipedia.org/wiki/B%C3%A0rbar) pels romans que procedent de l'est es van anar traslladant al llarg del [segle III](http://ca.wikipedia.org/wiki/Segle_III) i [IV](http://ca.wikipedia.org/wiki/Segle_IV) vers occident empesos pels [huns](http://ca.wikipedia.org/wiki/Hun).

Al [Danubi](http://ca.wikipedia.org/wiki/Danubi) els gots es van separar en [visigots](http://ca.wikipedia.org/wiki/Visigot) i [ostrogots](http://ca.wikipedia.org/wiki/Ostrogot), van adoptar la religió cristiana en la forma [arriana](http://ca.wikipedia.org/wiki/Arrianisme), i eren de fet els més romanitzats de tots els pobles [germànics](http://ca.wikipedia.org/wiki/Germ%C3%A0nics) que van arribar a la península ibèrica durant el [segle V](http://ca.wikipedia.org/wiki/Segle_V).

El [410](http://ca.wikipedia.org/wiki/410) els visigots van saquejar [Roma](http://ca.wikipedia.org/wiki/Roma) i van establir-se a Barcelona el [415](http://ca.wikipedia.org/wiki/415).

Poc després arriben amb un pacte (*foedus*) amb Roma (418-507) segons el qual es [federaven](http://ca.wikipedia.org/wiki/Visigots_federats) i combatrien a favor de l'imperi, enfrontant-se als huns, a qui venceren a la [batalla dels Camps Catalàunics](http://ca.wikipedia.org/wiki/Batalla_dels_Camps_Catal%C3%A0unics) ([451](http://ca.wikipedia.org/wiki/451)).

Es va establir el [regne de Tolosa](http://ca.wikipedia.org/wiki/Regne_de_Tolosa) des d'on iniciaran durant el regnat d'[Euric](http://ca.wikipedia.org/wiki/Euric) una expansió que els portarà un altre cop a Catalunya i la península, aquest cop de forma definitiva ja que progressivament els [francs](http://ca.wikipedia.org/wiki/Francs), un altre poble germànic, els van anar empenyent fins vèncer-los a la [batalla de Vouillé](http://ca.wikipedia.org/wiki/Batalla_de_Vouill%C3%A9) ([507](http://ca.wikipedia.org/wiki/507)).

Llavors van establir la capital a [Narbona](http://ca.wikipedia.org/wiki/Narbona), Barcelona un altre cop, i finalment [Toledo](http://ca.wikipedia.org/wiki/Toledo), lloc des d'on podien controlar per una banda els [sueus](http://ca.wikipedia.org/wiki/Sueus) establerts al que avui és més o menys [Galícia](http://ca.wikipedia.org/wiki/Gal%C3%ADcia), els [vascons](http://ca.wikipedia.org/wiki/Vascons) i càntabres al nord i els bizantins establerts a la [bètica](http://ca.wikipedia.org/wiki/B%C3%A8tica).

En morir [Vítiza](http://ca.wikipedia.org/wiki/V%C3%ADtiza) el 710, els seus enemics elegiren rei [Roderic](http://ca.wikipedia.org/wiki/Roderic). Els fills de Vítiza, partidaris d'[Aquila II](http://ca.wikipedia.org/wiki/Aquila_II) es refugiaren a [Ceuta](http://ca.wikipedia.org/wiki/Ceuta), on governava el [comte Olbà](http://ca.wikipedia.org/w/index.php?title=Comte_Olb%C3%A0&action=edit&redlink=1), dit també *Julià*, sota el domini de [Mūsà ibn Nusayr](http://ca.wikipedia.org/wiki/M%C5%ABs%C3%A0_ibn_Nusayr).

Amb ells negociaren un ajut per tal de recuperar el tron i el patrimoni familiar.

Mentre Roderic assetjava [Pamplona](http://ca.wikipedia.org/wiki/Pamplona) i lluitava contra els bascs revoltats, els [àrabs](http://ca.wikipedia.org/wiki/Sarra%C3%AD), comandats per [Tàriq ibn Ziyad](http://ca.wikipedia.org/wiki/T%C3%A0riq_ibn_Ziyad) i ajudats per Olbà, passaren l'estret i s'establiren al lloc després anomenat [Gibraltar](http://ca.wikipedia.org/wiki/Gibraltar) contra la opinió del califa.

Roderic tornà a Còrdova i reuní l'exèrcit, i s'entaulà la [Batalla de Guadalete](http://ca.wikipedia.org/wiki/Batalla_de_Guadalete), en la que els vitizans, encarregats de les ales, abandonaren el combat, i el centre d'aquest fou destruït.

Les batalles es van anar succeïnt, i [Ardó](http://ca.wikipedia.org/wiki/Ard%C3%B3), que va succeir [Aquila II](http://ca.wikipedia.org/wiki/Aquila_II) va concedir l'ocupació de Catalunya, que es va completar el [720](http://ca.wikipedia.org/wiki/720), i Musa es va convertir en el primer [valí de l'Àndalus](http://ca.wikipedia.org/w/index.php?title=Val%C3%ADs_de_l%27%C3%80ndalus&action=edit&redlink=1).

L'organització de Catalunya durant el període de domini visigòtic va continuar sent la mateixa que durant el domini romà, i l'impacte demogràfic molt limitat donat que els visigots eren relativament poca població respecte els hispano-romans, a més que van establir-se preferentment al centre de la península deixant potser guarnicions militars en llocs claus.

La diòcesi de [Tarragona](http://ca.wikipedia.org/wiki/Tarragona) i la Narbonense sembla que eren el marc de referència administratiu. La revolta de [Paulus](http://ca.wikipedia.org/wiki/Paulus) al [673](http://ca.wikipedia.org/wiki/673), personatge d'origen grec, és el primer intent de crear un estat en aquests territoris, el rei [Vamba](http://ca.wikipedia.org/wiki/Vamba) ho va impedir aprofitant que era a prop de Catalunya amb un exèrcit per reprimir els vascons.

El judici a Paulus, general visigot, s'ha conservat.

El llegat dels visigots principalment és el dret romà compilat junt amb el visigot, El [codi d'Euric](http://ca.wikipedia.org/wiki/Codi_d%27Euric), o el *Liber Iudicum* van tenir una gran repercussió al llarg de tota l'època medieval.

Però també van quedar alguns noms propis com *Alfred* o *Arnau* i força vocabulari, sobretot militar, però també alguns com *maduixa*, *bru*, *bogada* i topònims com *Geltrú* o *Areny*.

Segons l'historiador [Ferran Soldevila](http://ca.wikipedia.org/wiki/Ferran_Soldevila) aquí ja es troben certes característiques de la història de Catalunya: el fracàs de l'intent de creació d'un regne a banda i banda dels Pirineus, el fet estratègic de la *meseta* (altiplà) central com punt de partida d'organització militar i política i la conflictivitat de Barcelona.

**Edat mitjana de Catalunya**



**Els arabs**

En la primavera del [713](http://ca.wikipedia.org/wiki/713) [Abd-al-Aziz ibn Mussa](http://ca.wikipedia.org/wiki/Abd-al-Aziz_ibn_Mussa), fill de [Mussa ibn Nussayr](http://ca.wikipedia.org/wiki/Mussa_ibn_Nussayr), governador de [Kairuan](http://ca.wikipedia.org/wiki/Kairuan), firmava un pacte de capitulació amb el noble Teodomir, pel qual aquest reconeixeria la sobirania islàmica i passava administrar un ampli territori que abastava les conques dels rius [Segura](http://ca.wikipedia.org/wiki/Segura) i [Vinalopó](http://ca.wikipedia.org/wiki/Vinalop%C3%B3), la futura [kura de Tudmir](http://ca.wikipedia.org/wiki/Kura_de_Tudmir), amb el seu centre a [Oriola](http://ca.wikipedia.org/wiki/Oriola).

Aquest és el punt de partida de la islamització del [Xarq al-Andalus](http://ca.wikipedia.org/w/index.php?title=Xarq_al-Andalus&action=edit&redlink=1), per la costa mediterrània ibèrica.

El [773](http://ca.wikipedia.org/wiki/773), Abderramán I proclama l'[Emirat de Còrdova](http://ca.wikipedia.org/wiki/Emirat_de_C%C3%B2rdova), independitzant políticament als musulmans d'[Al-Andalus](http://ca.wikipedia.org/wiki/Al-Andalus).

**La** [**Península Ibèrica**](http://ca.wikipedia.org/wiki/Pen%C3%ADnsula_Ib%C3%A8rica) **a l'any** [**1031**](http://ca.wikipedia.org/wiki/1031).

[Abd al-Rahman III](http://ca.wikipedia.org/wiki/Abd_al-Rahman_III) considerà adient la seua autoproclamació com a [califa](http://ca.wikipedia.org/wiki/Califa), és a dir, com a cap polític i religiós dels [musulmans](http://ca.wikipedia.org/wiki/Musulmans) i successor de [Mahoma](http://ca.wikipedia.org/wiki/Mahoma), basant-se en quatre fets: ser descendent del Profeta (branca omeia), haver liquidat les revoltes internes, frenar les ambicions dels nuclis cristians del nord [peninsular](http://ca.wikipedia.org/wiki/Pen%C3%ADnsula_Ib%C3%A8rica) i la creació del [Califat fatimita](http://ca.wikipedia.org/wiki/Califat_fatimita) en [Egipte](http://ca.wikipedia.org/wiki/Egipte) oposat als califes [abbàssides](http://ca.wikipedia.org/wiki/Abb%C3%A0ssida) de [Bagdad](http://ca.wikipedia.org/wiki/Bagdad).

És l'etapa política de la presència islàmica a la península Ibèrica de major esplendor, encara que de curta durada atès que acabà en el [1010](http://ca.wikipedia.org/wiki/1010) amb la [fitna](http://ca.wikipedia.org/w/index.php?title=Fitna&action=edit&redlink=1) o guerra civil pel tron, que es desencadenà entre els partidaris de l'últim califa legítim [Hixán II](http://ca.wikipedia.org/w/index.php?title=Hix%C3%A1n_II&action=edit&redlink=1), i els successors del seu primer ministre o hayib, [Almansor](http://ca.wikipedia.org/wiki/Almansor).

En el transfons també existien problemes amb l'excessiva [pressió fiscal](http://ca.wikipedia.org/wiki/Pressi%C3%B3_fiscal) necessària per tal de finançar el cost dels esforços bèl·lics.

Oficialment, no obstant, el califat seguí existint fins l'any [1031](http://ca.wikipedia.org/wiki/1031), en què fou abolit donant lloc a la fragmentació de l'estat omeia en multitud de regnes coneguts com [Taifes](http://ca.wikipedia.org/wiki/Taifa).

La divisió en [taifes](http://ca.wikipedia.org/wiki/Taifes) es va reproduir en diverses ocasions, creant-se més taifes.

També es succeïren diferents invasions des del nord d'[Àfrica](http://ca.wikipedia.org/wiki/%C3%80frica), com la dels [almoràvits](http://ca.wikipedia.org/wiki/Almor%C3%A0vit) ([1090](http://ca.wikipedia.org/wiki/1090)-[1102](http://ca.wikipedia.org/wiki/1102)), els [almohades](http://ca.wikipedia.org/wiki/Almohades) ([1145](http://ca.wikipedia.org/wiki/1145)-[1146](http://ca.wikipedia.org/wiki/1146)) i els [benimerins](http://ca.wikipedia.org/wiki/Benimerins) ([1224](http://ca.wikipedia.org/wiki/1224)).

**Alta edat mitjana**

El terme [Gòtia](http://ca.wikipedia.org/wiki/G%C3%B2tia) es va fer servir per designar els territoris que serien els [comtats catalans](http://ca.wikipedia.org/wiki/Comtats_catalans) per part dels francs, o també com a sinònim de [Hispània](http://ca.wikipedia.org/wiki/Hisp%C3%A0nia), fins la independència dels comtats respecte l'[imperi franc](http://ca.wikipedia.org/wiki/Imperi_franc).

Segurament també formava part del territori la [Septimània](http://ca.wikipedia.org/wiki/Septim%C3%A0nia).

El terme també es va estendre per definició als habitants autòctons dels [Pirineus](http://ca.wikipedia.org/wiki/Pirineus) en contraposició als *hispani* (la resta de la península).

Els comtats de la [Marca Hispànica](http://ca.wikipedia.org/wiki/Marca_Hisp%C3%A0nica) que feien frontera amb el poderós [emirat de Còrdova](http://ca.wikipedia.org/wiki/Emirat_de_C%C3%B2rdova), van ser el nucli expansiu del que aviat seria Catalunya.

[Carlemany](http://ca.wikipedia.org/wiki/Carlemany) va fundar la [Marca Hispànica](http://ca.wikipedia.org/wiki/Marca_Hisp%C3%A0nica) als territoris de l'actual [Catalunya](http://ca.wikipedia.org/wiki/Catalunya) per actuar com a defensa entre cristians i musulmans.

Era un terra fronterera, amb continus canvis organitzatius i pactes amb els veïns àrabs.

Destaquen els comtats com a nuclis territorials i el paper de l'[església](http://ca.wikipedia.org/wiki/Clergat), a través dels seus monestirs (com el de [Ripoll](http://ca.wikipedia.org/wiki/Monestir_de_Ripoll), per exemple).

Els primers comtes depenien totalment dels carolingis però a mida que passaven els anys es van anar independitzant.

[Guifré el Pelós](http://ca.wikipedia.org/wiki/Guifr%C3%A9_el_Pel%C3%B3s) va unificar els [comtats d'Urgell](http://ca.wikipedia.org/wiki/Comtat_d%27Urgell), [Cerdanya](http://ca.wikipedia.org/wiki/Comtat_de_Cerdanya), [Barcelona](http://ca.wikipedia.org/wiki/Comtat_de_Barcelona) i [Girona](http://ca.wikipedia.org/wiki/Comtat_de_Girona), progressivament més autònoms dels [francs](http://ca.wikipedia.org/wiki/Francs).

[Borrell II](http://ca.wikipedia.org/wiki/Borrell_II) va oficialitzar la independència, en negar-se a jurar lleialtat al monarca que no havia ajudat els catalans davant un saqueig [musulmà](http://ca.wikipedia.org/wiki/Musulm%C3%A0).

La societat d'aquesta època era fortament rural.

Cada nucli de població produïa el que necessitava, hi havia poc excedent i poc comerç, tret de les ciutats.

[Barcelona](http://ca.wikipedia.org/wiki/Barcelona) va anar guanyant importància.

Les [vegueries](http://ca.wikipedia.org/wiki/Vegueria) eren el sistema més arrelat de divisió administrativa tant en la baixa edat mitjana com en tota la moderna, estaven sota les ordres d'un veguer, nomenat pel rei.

Amb el pas de l'edat moderna i l'allunyament de la cort reial els conflictes jurisdiccionals es van agreujar i complicar donat que molts llocs estaven sota diversa administració senyorial, religiosa o de la [Generalitat](http://ca.wikipedia.org/wiki/Generalitat), i com que les Corts cada vegada eren convocades amb menys assiduïtat, els representants de les viles i els veguers perdien poder.

Això va fer que moltes disputes es resolgueren, paral·lelament a l'Audiència i mitjançant [bandolers](http://ca.wikipedia.org/wiki/Bandoler).

**Baixa edat mitjana**

La derrota catalana a la [Batalla de Muret](http://ca.wikipedia.org/wiki/Batalla_de_Muret) el [13 de setembre](http://ca.wikipedia.org/wiki/13_de_setembre) de [1213](http://ca.wikipedia.org/wiki/1213) i la mort del rei [Pere el Catòlic](http://ca.wikipedia.org/wiki/Pere_el_Cat%C3%B2lic) significà la fi de l'expansió catalana a Occitània.

En endavant l'expansió es dirigirà a [València](http://ca.wikipedia.org/wiki/Regne_de_Val%C3%A8ncia) i a les [Illes Balears](http://ca.wikipedia.org/wiki/Illes_Balears) i la resta del Mediterrani.

La baixa Edat Mitjana és l'època de màxima esplendor catalana, sota la [corona d'Aragó](http://ca.wikipedia.org/wiki/Corona_d%27Arag%C3%B3).

Els monarques catalano-aragonesos (especialment [Jaume el Conqueridor](http://ca.wikipedia.org/wiki/Jaume_el_Conqueridor) o Jaume I) van conquerir als àrabs gran part dels territoris que avui dia s'anomenen països catalans, expandint el [català](http://ca.wikipedia.org/wiki/Catal%C3%A0) com a idioma de cultura.

A més, una potent flota naval va expandir-se per la [Mediterrània](http://ca.wikipedia.org/wiki/Mediterr%C3%A0nia), fins al punt que [la llegenda diu](http://ca.wikipedia.org/wiki/Roger_de_Ll%C3%BAria) que "ni un peix gosava nedar sense les quatre barres".

S'editen les [Quatre grans cròniques catalanes](http://ca.wikipedia.org/wiki/Quatre_grans_cr%C3%B2niques_catalanes), [Tirant lo Blanc](http://ca.wikipedia.org/wiki/Tirant_lo_Blanc), [Curial e Güelfa](http://ca.wikipedia.org/wiki/Curial_e_G%C3%BCelfa), i apareixen personatges com [Ramon Llull](http://ca.wikipedia.org/wiki/Ramon_Llull) i el període del [Segle d'or valencià](http://ca.wikipedia.org/wiki/Segle_d%27or_valenci%C3%A0).

En el trànsit d'un sistema feudal a un estat monàrquic, es va anar configurant un sistema polític que tenia com a base el [pactisme](http://ca.wikipedia.org/wiki/Pactisme), és a dir, la limitació del poder reial per part de les corts, on eren representats la noblesa, el clergat i la burgesia urbana.

Aquest sistema constitucional donà lloc a unes institucions de govern sorgides a partir del segle XIII, la Diputació del General (que, a partir de [1359](http://ca.wikipedia.org/wiki/1359) fou coneguda també com a [Generalitat de Catalunya](http://ca.wikipedia.org/wiki/Generalitat_de_Catalunya)) que va adquirir progressivament un paper polític.

El govern es feia a través de les [Corts Generals](http://ca.wikipedia.org/wiki/Corts_de_Catalunya) ([1214](http://ca.wikipedia.org/wiki/1214)) i les administracions locals, entre les que destaca el [Consell de Cent](http://ca.wikipedia.org/wiki/Consell_de_Cent) de Barcelona.

A la mort del [rei](http://ca.wikipedia.org/wiki/Rei) [Martí l'Humà](http://ca.wikipedia.org/wiki/Mart%C3%AD_l%27Hum%C3%A0) ([1410](http://ca.wikipedia.org/wiki/1410)) es va fer l'elecció entre els diversos pretendents a la [Corona d'Aragó](http://ca.wikipedia.org/wiki/Corona_d%27Arag%C3%B3) al [Compromís de Casp](http://ca.wikipedia.org/wiki/Comprom%C3%ADs_de_Casp) el [1412](http://ca.wikipedia.org/wiki/1412).

Finalment van sortir victoriosos els [Trastàmara](http://ca.wikipedia.org/wiki/Trast%C3%A0mara) en front de [Jaume d'Urgell](http://ca.wikipedia.org/wiki/Jaume_II_d%27Urgell), que no acceptà el resultat, es revoltà i va ser empresonat fins la seva mort.

La màxima extensió que ocupà la [Corona d'Aragó](http://ca.wikipedia.org/wiki/Corona_d%27Arag%C3%B3) és durant el segle XIV, quan, a part dels dominis peninsulars, es posseeixen les Balears, [Sardenya](http://ca.wikipedia.org/wiki/Sardenya), el [Regne de Sicília](http://ca.wikipedia.org/wiki/Regne_de_Sic%C3%ADlia), el [Regne de Nàpols](http://ca.wikipedia.org/wiki/Regne_de_N%C3%A0pols), i els ducats d'[Atenes](http://ca.wikipedia.org/wiki/Atenes) i [Neopàtria](http://ca.wikipedia.org/wiki/Neop%C3%A0tria).

**Edat moderna de Catalunya**

Amb el matrimoni d'[Isabel de Castella](http://ca.wikipedia.org/wiki/Isabel_de_Castella) i [Ferran II](http://ca.wikipedia.org/wiki/Ferran_II) en [1479](http://ca.wikipedia.org/wiki/1479) els destins dels dos regnes s'uneixen.

Els [espanyolistes](http://ca.wikipedia.org/wiki/Espanyolisme) volen veure aquí el naixement d'[Espanya](http://ca.wikipedia.org/wiki/Espanya).

Tot i això, no es pot ignorar que la [Corona d'Aragó](http://ca.wikipedia.org/wiki/Corona_d%27Arag%C3%B3) va mantenir totes les [seves institucions](http://ca.wikipedia.org/wiki/Corts_Catalanes), fins als [Decrets de Nova Planta](http://ca.wikipedia.org/wiki/Decrets_de_Nova_Planta).

***De fet la primera*** [***Constitució Espanyola***](http://ca.wikipedia.org/wiki/Constituci%C3%B3_Espanyola) ***que parla del*** [***Regne d'Espanya***](http://ca.wikipedia.org/wiki/Regne_d%27Espanya)***, és la de*** [***1978***](http://ca.wikipedia.org/wiki/1978)***.***

L'auge de l'imperi hispànic (amb el domini de mitja Europa i el descobriment d'[Amèrica](http://ca.wikipedia.org/wiki/Am%C3%A8rica)) i la crisi interna catalana van portar a la castellanització de la societat (i especialment els nobles) catalana.

L'edat moderna de Catalunya és una època molt convulsa, caracteritzada per les contínues lluites i aixecaments contra el poder reial:

* [Guerra civil catalana](http://ca.wikipedia.org/wiki/Guerra_civil_catalana) (1462-1472),
* [Segona revolta remença](http://ca.wikipedia.org/wiki/Guerra_dels_remences#Segona_guerra_remen.C3.A7a) (1485-1486),
* [Revolta de les Germanies](http://ca.wikipedia.org/wiki/Revolta_de_les_Germanies) (1519-1523),
* [Guerra dels Segadors](http://ca.wikipedia.org/wiki/Guerra_dels_Segadors) (1640-1652)
* i finalment la [Guerra de Successió](http://ca.wikipedia.org/wiki/Guerra_de_Successi%C3%B3) (1700-1714).

Durant el final d'aquest període es produí la fragmentació del país i l'anul·lació dels drets col·lectius dels catalans.

***El*** [***1659***](http://ca.wikipedia.org/wiki/1659)***, arran del*** [***tractat dels Pirineus***](http://ca.wikipedia.org/wiki/Tractat_dels_Pirineus) ***entre les corones espanyola i francesa, Catalunya perdé una 5a part del territori i població en passar sota administració francesa el*** [***Rosselló***](http://ca.wikipedia.org/wiki/Rossell%C3%B3)***, el*** [***Capcir***](http://ca.wikipedia.org/wiki/Capcir)***, la*** [***Fenolleda***](http://ca.wikipedia.org/wiki/Fenolleda)***, el*** [***Conflent***](http://ca.wikipedia.org/wiki/Conflent) ***i la meitat de la*** [***Cerdanya***](http://ca.wikipedia.org/wiki/Cerdanya) ***(menys*** [***Llívia***](http://ca.wikipedia.org/wiki/Ll%C3%ADvia)***).***

El rei Felip V va decretar els [Decrets de Nova Planta](http://ca.wikipedia.org/wiki/Decrets_de_Nova_Planta), una vegada derrotats els territoris de la [Corona d'Aragó](http://ca.wikipedia.org/wiki/Corona_d%27Arag%C3%B3) a la Guerra de Successió Espanyola, que marginava el [català](http://ca.wikipedia.org/wiki/Catal%C3%A0) i gravava l'economia local.

**Entre els** [**Decrets de Nova Planta**](http://ca.wikipedia.org/wiki/Decrets_de_Nova_Planta) **(**[**1716**](http://ca.wikipedia.org/wiki/1716)**) i el naixement del** [**catalanisme**](http://ca.wikipedia.org/wiki/Catalanisme) **polític (**[**1898**](http://ca.wikipedia.org/wiki/1898)**).**

Les vegueries es van substituir per [corregiments](http://ca.wikipedia.org/wiki/Corregiment), sota comandament militar, després de la desfeta de [1714](http://ca.wikipedia.org/wiki/1714), tal com tota Catalunya quedava sota el comandament d'un capità general.

**Edat Contemporània de Catalunya**

És el període que comença amb la [Revolució Francesa](http://ca.wikipedia.org/wiki/Revoluci%C3%B3_Francesa) a la [Catalunya del Nord](http://ca.wikipedia.org/wiki/Catalunya_del_Nord) i amb la Guerra del Francés al Principat

Durant la [Guerra del Francès](http://ca.wikipedia.org/wiki/Guerra_del_Franc%C3%A8s), Catalunya va formar *de facto* part de França del 1810 al 1814, i la senyera i la bandera de la República Francesa eren les hissades a Barcelona, Reus, Girona i la Seu d'Urgell.

Les províncies van ser establertes el [1833](http://ca.wikipedia.org/wiki/1833) per decret reial, en el marc de l'establiment d'una administració centralitzada que es considerava més efectiva per a la implantació del sistema liberal, per exemple pel cobrament d'impostos, basant-se en els departaments creats durant la invasió napoleònica.

No es va respectar el tracte de província única de la constitució de [1812](http://ca.wikipedia.org/wiki/1812), i es va esquarterar el país sense tenir en compte la realitat ni tradició històrica, fet que originà moltes crítiques.

**Segle XX a Catalunya**

Entre el naixement del [catalanisme](http://ca.wikipedia.org/wiki/Catalanisme) polític ([1898](http://ca.wikipedia.org/wiki/1898)) i fins a la [Transició espanyola](http://ca.wikipedia.org/wiki/Transici%C3%B3_espanyola) ([1982](http://ca.wikipedia.org/wiki/1982)).

La divisió en comarques van ser establerta per la Generalitat de Catalunya durant la segona República Espanyola el [1936](http://ca.wikipedia.org/wiki/1936) després d'una macroenquesta a la població on es feien preguntes com: "on acostuma vostè a anar a mercat?".

Després de la dictadura franquista, la Generalitat restituïda va tornar a establir la divisió en comarques afegint el [Pla de l'Estany](http://ca.wikipedia.org/wiki/Pla_de_l%27Estany), separat del [Gironès](http://ca.wikipedia.org/wiki/Giron%C3%A8s), i amb la curiositat del [Vallès Occidental](http://ca.wikipedia.org/wiki/Vall%C3%A8s_Occidental), única comarca que té dues capitals a causa de la seva rivalitat.

**Catalunya a l'actualitat**

Entre la [Transició espanyola](http://ca.wikipedia.org/wiki/Transici%C3%B3_espanyola) ([1982](http://ca.wikipedia.org/wiki/1982)) i els nostres dies.

El [16 de setembre](http://ca.wikipedia.org/wiki/16_de_setembre) del [2005](http://ca.wikipedia.org/wiki/2005), la [ICANN](http://ca.wikipedia.org/wiki/ICANN) aprovà oficialment el [domini .cat](http://ca.wikipedia.org/wiki/Domini_.cat), el primer domini per a una [comunitat lingüística](http://ca.wikipedia.org/wiki/Comunitat_ling%C3%BC%C3%ADstica).

Avui en dia el debat territorial encara és viu.

Vegeu també

[Història militar de Catalunya](http://ca.wikipedia.org/wiki/Hist%C3%B2ria_militar_de_Catalunya)

[Moneda catalana](http://ca.wikipedia.org/wiki/Moneda_catalana)

**Pàgines que s'hi relacionen**

[Orígens de Catalunya](http://ca.wikipedia.org/wiki/Or%C3%ADgens_de_Catalunya)

[Etapes de l'Història de Catalunya](http://ca.wikipedia.org/wiki/Etapes_de_l%27Hist%C3%B2ria_de_Catalunya)

[Història del Dret català](http://ca.wikipedia.org/wiki/Hist%C3%B2ria_del_Dret_catal%C3%A0)

[Estatut d'Autonomia de Catalunya de 1979](http://ca.wikipedia.org/wiki/Estatut_d%27Autonomia_de_Catalunya_de_1979)

[Condició política de català](http://ca.wikipedia.org/wiki/Condici%C3%B3_pol%C3%ADtica_de_catal%C3%A0)

[Els monarques catalans](http://ca.wikipedia.org/wiki/Monarca_catal%C3%A0)

La [Generalitat de Catalunya](http://ca.wikipedia.org/wiki/Generalitat_de_Catalunya)

Les [Corts de Catalunya](http://ca.wikipedia.org/wiki/Corts_de_Catalunya)

[Guerra dels Segadors](http://ca.wikipedia.org/wiki/Guerra_dels_Segadors)

[Història](http://ca.wikipedia.org/wiki/Hist%C3%B2ria)

[Catalunya](http://ca.wikipedia.org/wiki/Catalunya)

[Art de Catalunya](http://ca.wikipedia.org/wiki/Art_de_Catalunya)

[Història del País Valencià](http://ca.wikipedia.org/wiki/Hist%C3%B2ria_del_Pa%C3%ADs_Valenci%C3%A0)

[Països Catalans](http://ca.wikipedia.org/wiki/Pa%C3%AFsos_Catalans)

El [compromís de Casp](http://ca.wikipedia.org/wiki/Comprom%C3%ADs_de_Casp)

La [Guerra del Francès](http://ca.wikipedia.org/wiki/Guerra_del_Franc%C3%A8s)

Els [Decrets de Nova Planta](http://ca.wikipedia.org/wiki/Decrets_de_Nova_Planta)

La [revolució industrial](http://ca.wikipedia.org/wiki/Revoluci%C3%B3_industrial)

El [Catalanisme](http://ca.wikipedia.org/wiki/Catalanisme) polític

La [Segona República Espanyola](http://ca.wikipedia.org/wiki/Segona_Rep%C3%BAblica_Espanyola)

La [guerra civil espanyola](http://ca.wikipedia.org/wiki/Guerra_civil_espanyola)

La [Transició espanyola](http://ca.wikipedia.org/wiki/Transici%C3%B3_espanyola)